Limbažos

**PASKAIDROJUMA RAKSTS**

**Limbažu novada pašvaldības 2019.gada 28.novembra saistošajiem noteikumiem Nr.41**

**“Grozījumi Limbažu novada domes 2012.gada 22.marta saistošajos noteikumos Nr.8 “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likuma „Par pašvaldībām” 15.panta pirmās daļas 4.punkts nosaka pašvaldības autonomo funkciju gādāt par iedzīvotāju izglītību, tajā skaitā nodrošināt pirmsskolas un skolas vecuma bērnus ar vietām mācību un audzināšanas iestādēs. Vispārējās izglītības likuma 26.panta pirmā daļa nosaka, ka pašvaldību vispārējās pirmsskolas izglītības iestādēs izglītojamos uzņem izglītības iestādes dibinātāja noteiktajā kārtībā. Saskaņā ar Bērnu tiesību aizsardzības likuma 36.punkta otro daļu pašvaldībai jāpalīdz audžuģimenēm bērnu audzināšanā un jānodrošina nepieciešamos sociālos pakalpojumus. |
| 2. Īss projekta satura izklāsts | Papildināts saistošo noteikumu 22.punkts ar apakšpunktu, nosakot prioritāro uzņemšanu izglītības iestādē bērniem no Limbažu novada administratīvajā teritorijā deklarētajām audžuģimenēm, tādējādi sniedzot atbalstu audžuģimenēm, kurām šāds pakalpojums nepieciešams. |
| 3. Informācija par plānoto projekta ietekmi uz pašvaldības budžetu | |  | | --- | | Nav attiecināms. | |
| 4. Informācija par administratīvajām procedūrām | |  | | --- | | Noteikumu izpildi nodrošinās Limbažu novada pašvaldības Izglītības un kultūras nodaļa, pašvaldības izglītības iestāžu, kas īsteno pirmsskolas izglītības programmas vietu sadales komisija un pirmsskolas izglītības iestāžu vadītāji. | |
| 5. Informācija par konsultācijām ar privātpersonām | |  | | --- | | Saistošo noteikumu izstrādē netika veiktas konsultācijas ar privātpersonām. Saistošo noteikumu projekts ievietots pašvaldības tīmekļa vietnē www.limbazi.lv. | |

Limbažu novada pašvaldības

Domes priekšsēdētājs D.Zemmers

**saistošie noteikumi**

Limbažos

2019.gada 28.novembrī Nr.41

**APSTIPRINĀTI**

ar Limbažu novada domes

28.11.2019. sēdes lēmumu

(protokols Nr.27, 51.§)

**Grozījumi Limbažu novada domes 2012.gada 22.marta saistošajos noteikumos Nr.8**

**“Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas”**

*Izdoti saskaņā ar*

*likuma „Par pašvaldībām” 15.panta pirmās daļas 4.punktu,*

*43.panta trešo daļu un Vispārējās izglītības likuma 26.panta pirmo daļu*

Izdarīt Limbažu novada domes 2012.gada 22.marta saistošajos noteikumos Nr.8 “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” šādus grozījumus:

1. Papildināt saistošo noteikumu 22. punktu ar 22.6. apakšpunktu:

“22.6. bērni no Limbažu novada administratīvajā teritorijā deklarētajām audžuģimenēm.”.

Limbažu novada pašvaldības

Domes priekšsēdētājs D.Zemmers